— 182 — 



I. Historisk Oversigt over Kendskabet til 

 Mosernes Vegetationsforhold. 



Gennem tidligere Tiders Undersøgelser er man allerede for- 

 længst naaet til den væsentligste Erkendelse af de til Moserne knyt- 

 tede Plantesamfunds floristiske Sammensætning og til en Inddeling 

 i forskellige Formationer. En fuldstændig historisk Redegørelse for 

 Fremskridtene i denne Erkendelse vil her føre vel vidt, og kræver 

 en meget indgaaende Behandling af hele „Tørveforskningens" Historie. 

 Alligevel vil det være paa sin Plads og ganske lærerigt her at 

 samle nogle af de Mænds Navne, som gennem Studiet af Moserne 

 mest har fremmet vor Viden om den recente Vegetation, og det 

 saa meget des mere, som et saadant Tilbageblik aldrig nogensinde 

 er alvorlig forsøgt. Maaske med nogen Ret er Léo Lesquereux 

 af de schweiziske Forskere Früh og Schröter betegnet som „der 

 Pionier der Torfforschung" ; hans Arbejde, hvortil vi senere vil 

 vende os, betyder under alle Omstændigheder et stort Fremskridt 

 i Kendskabet til europæiske Moser. En Sags Erkendelse skyldes 

 dog forholdsvis sjælden en enkelt „Pioners" Arbejde. Og i de 

 foreliggende Emner maa ved Siden af Lesquereux' ogsaa en Række 

 andre Navne nævnes med Hæder. 



1. 



I sidste Halvdel af det 18. Aarhundrede opstod der en ret 

 omfattende Litteratur over Mosernes og Tørvens Dannelse; den var 

 utvivlsomt fremkaldt af Interesse for den praktiske Udnyttelse af 

 Tørven som Brændselsmiddel. Ogsaa i Danmark var denne Sag 

 bleven aktuel, vistnok mest som en Følge af den intensive Brug, 

 man kan vel sige det aabenbare Misbrug af Skovenes Beholdninger 

 af Brændsel. Man faar et levende Indtryk af, hvor stærkt dette 



